אנדור שוגאר

אנדור שוגאר (במקור זוננשיין, בהונגרית: Sugár Andor; בודפשט, 10 במרץ 1903 – בין שארוואר לבין אושוויץ, מאי 1944)<ref>[https://www.familysearch.org/ark:/61903/3:1:S3HY-6GKW-57K?i=110&cc=1452460 Halálesete bejegyezve a Bp. V. ker. állami halotti akv. 642/1949. folyószáma alatt.]</ref> היה צייר יהודי-הונגרי שנספה בשואה.

== ביוגרפיה ==
אנדור שוגאר זוננשיין נולד במשפחה יהודית כבנם של דיולה שוגאר זוננשיין (Sonnenschein) (1931–1870)<ref></ref> ושל אילונה קוריצ'ונר (1876–1944).<ref></ref><ref></ref> הוא למד בבית הספר החופשי של ארתור פודוליני-פולקמן ובשנים 1924–1927 עבד כצורף באיטליה עם גיסו אישטוואן דשי הובר. מאוחר יותר עבר למילאנו, שם עסק בחריטת נחושת בנוסף לעבודתו היומיומית. הוא חזר להונגריה והצטרף לתנועת הפועלים בשנת 1927 ולמפלגת הקומוניסטים של הונגריה בשנת 1933. הוא השתתף בתערוכות של החברה החדשה לאמנים (KUT) ושל קבוצת האמנים הסוציאליסטית. הוא נסע שוב לאיטליה בשנת 1937, ועיבד את חוויותיו במחזור ציור נוף גדול. באותה השנה ארגן תערוכה משותפת עם שאנדר סנדאי בגלריית טמאש. תמונתו האדום מהןלוקה בשנת 1939 הפך לדימוי של מלחמה שהתקרבה. בשנת 1942 השתתף בתערוכה האסורה האחרונה של קבוצת האמנים הסוציאליסטים. בנוסף לציוריו, גם התחריטים ורישומיו הם בעלי ערך.

ב-12 באוקטובר 1931 נשא לאישה את קטלין אגנש קלמאר<ref>[https://familysearch.org/ark:/61903/3:1:S3HY-6M8H-1V?mode=g&i=78&cc=1452460 A házasságkötés bejegyezve a Bp. V. ker. állami házassági akv. 714/1931. folyószáma alatt.]</ref> בבודפשט שידועה בשם קאטה שוגאר בהיסטוריה של הצילום ההונגרי.<ref></ref> בין 1940 לבין 1943 נלקח מספר פעמים לשרות העבודה (עבודות כפייה לגברים יהודים עבור הצבא הונגרי, אך גם צייר ואייר במהלך מלחמת העולם השנייה. אשתו, שסבלה ממחלה נוירולוגית, התאבדה בשנת 1943.<ref>[https://familysearch.org/ark:/61903/3:1:S3HY-DT72-32?mode=g&i=182&cc=1452460 Halálesete a Bp. VIII. ker. állami halotti akv. 2893/1943. folyószáma alatt.]</ref> אנדור שוגאר התחתן עם ידידתו הישנה, ז'וז'ה מאוטנר בפברואר של השנה שלאחר מכן. אחרי הכיבוש הגרמני (מבצע מרגרטה), באפריל 1944, הוא ואשתו נעצרו הן כיהודים והן כחתרנים קומוניסטים ולאחר מכן נשלחו במחנה המעצר שארוואר. הוא מת בדרכו לאושוויץ בזמן ובמקום לא ידוע. מועד מותו נקבע ל-15 במאי 1944 על ידי בית המשפט.<ref>Budapesti közp. járásbíróság Pk. I. 582.401/1949/6.</ref>

== עבודותיו (מבחר) ==
* עולה לחוף, (שמן, קרטון 32.5x54&nbsp;ס"מ)
* טבע דומם עם מגזין KUT, (שמן, קרטון 50x34&nbsp;ס"מ)
* על חוף הים, (שמן, קרטון 32.5x54&nbsp;ס"מ)
* בנאים, (טמפרה, קרטון 69x50&nbsp;ס"מ)
* גָלגָלתָא 1926, (תחריט, נייר 11x15&nbsp;ס"מ)
* אישה שוכבת, (פחם, נייר 47x59&nbsp;ס"מ)
* טבע דומם עם מנדולינה, (שמן, קרטון 67x52.5&nbsp;ס"מ)

== לקריאה נוספת ==
* [https://web.archive.org/web/20130116181200/http://artportal.hu/kislexikon/sugar_andor# אנדור שוגאר], באתר Artportal
* ([https://opac-nevter.pim.hu/en/record/-/record/PIM105291 נתוניו] בקטלוג מוזיאון הספרות פטפי) Adatai a Petőfi Irodalmi Múzeum katalógusában
*[https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/s-778D5/sugar-andor-77C63/ קורות חייו], באתר Arcanum
*[https://neokohn.hu/2020/02/28/sugar-andor-a-holokauszt-felreismert-muvesze/ אנדור שוגאר, אמן השואה המוכר לא נכונה]. באתר NeoKohn 
* [http://budapestaukcio.hu/festo/sugar-andor?copyright חתימתו, צילום וציור של אנדור שוגאר (7), גרפיקה עם צילום]
* [http://sugar-andor.hung-art.com יצירות מאת אנדור סוגאר]
* אנה אולמאכר - ג'רג' טיסלר: אנדור שוגאר. הוצאת קורווינה, 1974.
*[https://www.kieselbach.hu/artist/sugar_-andor_1033 אנדור שוגאר בגלריית קיזלבך]

== הערות שוליים ==

קטגוריה:ציירים יהודים הונגרים
קטגוריה:נספי השואה
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:בודפשט: אישים
קטגוריה:ציירים הונגרים
קטגוריה:יהדות בודפשט
קטגוריה:נספים במחנה ההשמדה אושוויץ
קטגוריה:הונגרים שנולדו ב-1903
קטגוריה:הונגרים שנפטרו ב-1944